am 8.30 simmer vo dihei losgfahre. d anthea isch au mit. (und mir händ eigentlich fasch immer mitenand änglisch gredet, bis uf öppe 2h), will sie mit ihrere fiji-gaschtmueter nöd hät welle go schwümme gah. :D denn hemmer d rita up picked und sind zum grouse mountain gfahre. bzw. ganz an fuess vo dem doch immerhin 3973 feet höche berg. denn simmer losgwandered und scho det häts gniesled, aber ich bin gutem mutes fescht devo überzüügt gsi, dases no "uf tuet". nix des gleichen!!! immer feschter häts grägnet, bis es denn irgedwänn sooo gsträzt hät, dass es in bäch de wäg duram gflosse isch. wi nass mini schue zu dem ziitpunkt gsi sind mus ich glaub nöd erchläre. und obwohl ich rägä jagge und *mini wunderschöne* rägehose aagha han bin ich bis ufd unterhose pflotschnass nach 3h uf dem blöde berg aacho! mer mus debii no erwähne, dass es natürlich rächt näblig gsi isch und mer nöd au nur 3cm ussicht gha het uf vancouver!!!... (mini chleider händ öppe 10 kilo gwoge, wo ich si inen plastiksack gsteckt han nachdem ich vo de jill und de rita ikleidet worde bin.) s isch ja nöd mal so gsi, dass ich kei ersatz chlieder mitgnah het. ich han äs t-shirt, en pulli und thermohose (für unter d rägähose) debii gha... aber leider isch jegliche kram i mim rucksack sooo nass gsi (sogar mis gäld im portmonnaie hät sich krugelet), dass ich das züg zerscht mal usgwrunge han, bevors au inen plastiksack vom gift-shop cho isch. han eigentlich vorgha mit det obe neui (und vor allem trocheni) socke zchaufe, aber da mini schue derart nass gsi sind, hani de plan grad wider uufgeh. denn bini i so komische hose wo links und rächts vo de hüfte bis zude chnöchel druckchnöpf gha händ... und so me violette hudeli umegloffe und han mega gfrore (wi eh di ganz ziit), aber wenigschtens ischs troche gsi. denn ischd jill und d rita (das isch ihri kollegin... hani das mal gseit gha?) duramgloffe und d anthea und ich hend uf dütsch gwächsled und sind no 1h det obe blibe und nachher mit de gondel abe... det une hemmer denn nomal 1h müäse warte, will di beide andere länger als erwarted gha händ. d anthea und ich hend denn chli underme sunneschirm gsässä und eus chli usgfrögt. wüssed ihr was e supervisorin isch? :D ich weiss es!! ja und denn hani no chkli främdefüährerin gspilt und irgedwenn (nach dem d sunne det une mal chli gschunne gha het) isch eus zchalt worde und mer sind denn in starbucks zu some fette maa *mal wider en lachaafall* :D und hend hald eifach uf jill und d rita gwarted. sop und denn simmer no zum stanly park und an second und third beach und so... (lueged bi google wo das gnau isch... :D s isch in vancouver... oder, vilicht mach ich mal e geigneti charte uf die siite)